**Események, liturgikus programok**

**Eseménynaptár**

**04.02-10. Húsvét ünneplése**

**Szentmisék, liturgikus templomi események**

**Vasárnap:** 8.45 + György

10.00 Rózsafüzér társulat tagjaiért

18.30 + Mária édesanyáért

**Hétfő:** 7.00 élő gyermekek

**Kedd**: 18.30 papi, szerzetesi hivatásokért

**Szerda:**  7.00 + József

**Csütörtök:** 18.30 + József

**Péntek: 9.00 Keresztút**

**15.00 Urunk szenvedésének ünneplése**

**Szombat:**  **20.00 Húsvéti vigília**

**Húsvét ünneplése**

04.02. Virágvasárnap 10.00 Barkaszentelés

**04.06. Nagycsütörtök**

10.00 Szent István Bazilika Olajszentelési mise

**18.30 Szentmise az utolsó vacsora emlékezetére**

19.30-22.00 Virrasztás

**04.07. Nagypéntek**

9.00 Keresztút

**15.00 Urunk szenvedésének ünneplése**

16.00-18.00 Gyónási lehetőség

**04.08 Nagyszombat**

8.00-19.00 Imádság a szentsírnál

8.00-12.00 és 15.00-19.00 Gyónási lehetőség

**20.00 Húsvéti vigília ünneplése**

**04.09. Húsvétvasárnap**  vasárnapi miserend

**04.10. Húsvéthétfő**  9.00 ünnepi szentmise

**Hirdetések**

+++++

A **pápalátogatással** kapcsolatban jelzem, hogy az **április 30. vasárnapi** **9.30-as Kossuth téri szentmisére** regisztráció nélkül lehet belépni, érkezési sorrendben. Ezen a napon délelőtt templomunkban nem lesz szentmise!

**Április 28-án a péntek délutáni** találkozón a Bazilika előtti téren lesz kivetítés. Ezen a napon sem lesz szentmise templomunkban!

+++++

Májusban megkezdődik az új urnatemető építése. Ennek előkészítéseként a Húsvét utáni héten kivágják a kertészek azokat a fákat, amelyek akadályozzák az építkezést. Egyúttal eltávolítják a templomkertből az életveszélyes fákat is. Jelzésük alapján 30 köbméter tűzifának alkalmas fa hulladék keletkezik majd, melyet a vállalkozó szállítható méretre vág. Ezt a fát a hívek elvihetik, de a szállításról mindenki maga gondoskodik április 11-16. között.

1 erdei köbméter fa értéke ma 17.000,- Ft. Az elszállított fáért fizetni nem kell, de köszönettel fogadja a Plébánia a templombővítéshez adott adományokat!

+++++

Plébániai **zarándoklat**ot szervezünk **május 1-jén** Bátára, a szent vér kegyhelyre. Részletek a faliújságon, a kitett szórólapon, illetve a honlapon. Jelentkezés a honlapon megadott linken vagy a sekrestyében.

+++++

**Szerdán, április 5-én, a reggeli szentmise után megépítjük a szentsírt,   
és kitakarítjuk a templomot. Kérem a testvérek segítségét!**

Gondolatok a mai naphoz

**Húsvét ünneplése – az Úr békéjét hirdetni egy békétlen világban**

Virágvasárnap Urunk jeruzsálemi bevonulására emlékezünk. Arra hív bennünket Jézus, hogy menjünk mi is vele együtt.

Mai világunk olyan, mint a zajos, Jézust körülvevő tömeg. Csak talán a hozsanna, Jézus köszöntése vész el a zajban. Ez a tömeg saját tetszését keresi. Hangulata könnyen változik. Különösen, ha elvész belőle az, aki miatt tulajdonképpen egybegyűlt.

Éppen ezért ezen a héten, amikor Jézussal járjuk szenvedésének és feltámadásának útját *keressük tudatosan a csendet*! Ebben felfedezhetjük Jézus békességét. Ő nem vitatkozik, már nem is érvel. Csak keveset szól, amikor igazán fontos. Majd, feltámadása után, amikor megjelenik, így szól: „Békesség nektek!”

Ezt a jézusi békességet szeretnénk felfedezni a nagyhét során. Ha sikerül megsejtenünk az Ő békéjéből valamit, akkor azt fel tudjuk majd mutatni a világban.

Kezdjük el tudatosan élni a nagyhét napjait! Csendességünkkel, a liturgia átélésével ünnepeljük meg Urunk szenvedését, halálát és feltámadását!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Virágvasárnap 2023. április 2.



**„Hat nappal húsvét ünnepe előtt fölment Jézus Jeruzsálembe. Áldott vagy, aki nagy irgalommal hozzánk jöttél.”**

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Iz 50, 4-7

Isten, az Úr megsegít, ezért nem vallok szégyent.

Szentlecke: Fil 2, 6-11

Krisztus engedelmes lett a halálig, mégpedig a kereszthalálig.

Evangélium: Mt 26, 14-27,66

Istenem, Istenem, miért hagytál el engem!